السيت كوم (بالانجليزى: Sitcom) نوع من المسلسلات الكوميديه ابتدت فى امريكا اغلب مشاهد النوعية دى من المسلسلات بتركز على الحياة العاديه للشخصيات اللى فيها زى البيت و فى الشغل و بتبقى مليانه مواقف كوميديه و كلام يضحك ، النوع دا من المسلسلات بيتصور و الممثلين بيمثلوا قدام جمهور موجود فى الاستوديو و بيسجلوا ضحكهم على المواقف اللى بتحصل فى المسلسل او بيسجلوا الحلقة و بعدين يجيبوا الناس يفرجوهم عليها و يسجلوا الضحك و تتذاع بضحك الجمهور.حلقات مسلسل السيت كوم غالبا مش مرتبطه ببعض جامد بس بوجود شخصيات رئيسيه للمسلسل ثابته و بتبقى المشاهد فيها سريعة و قصيرة و الحلقة بتقعد ما بين 22 و 25 دقيقية بالكتير.فيه النوعية دى من المسلسلات بيعتبرها ناس كتير انها بقت الاكتر شعبية فى العالم, فى مسلسلات كتيره بتعتبر حاطط مبادىء مسلسلات السيت كوم دلوقتى زى مسلسل فرندز الامريكانى. مسلسلات السيت كوم كانت تقريبا مش معروفة فى مصر , مع ان كان فى كام مسلسل اتعملوا بهذه الطريقة لكن لم ينجحوا كثيرا, لحد ما فى سنة 2005 فى رمضان عندtionما نزل مسلسلين من هذه النوعية راجل و ست ستات و تامر و شوقيه اللى نجحوا نجاح كبير و خلت نوعية هذه المسلسلات تنتشر كثيرا فى مصر و بقى فيه مسلسلات كتير من النوعية دى.